কলেজছাত্রীসহ সড়কে নিহত ৮
বিভিন্ন স্থানে সড়ক দুর্ঘটনায় ৮ জন নিহত হয়েছে। এর মধ্যে রাজধানীতে পৃথক দুর্ঘটনায় ২ ব্যবসায়ী, খুলনার পাইকগাছায় কলেজছাত্রী, বান্দরবানের লামায় যুবক, সুনামগঞ্জের জগন্নাথপুরে বৃদ্ধ, ভোলায় ও পিরোজপুরের ইন্দুরকানীতে ১ জন করে এবং পাবনায় সাবেক পুলিশ সদস্য রয়েছেন। এ নিয়ে ২৫৮ দিনে প্রাণ গেল ২০৬৪ জনের। স্টাফ রিপোর্টার, ব্যুরো ও প্রতিনিধিদের পাঠানো খবর-







রাজধানী : রাজধানীর আসাদগেট এলাকায় ট্রাকের ধাক্কায় রেস্টুরেন্ট ব্যবসায়ী আ. কাদের (৪২) ও ফকিরাপুল এলাকায় কাভার্ডভ্যানের ধাক্কায় ওষুধ ব্যবসায়ী আ. জলিল (৩৮) নিহত হন। তারা দু’জনই মোটরসাইকেল আরোহী ছিলেন। আ. কাদেরের বাড়ি কুমিল্লার দাউদকান্দি উপজেলায়। বাবার নাম রওশন আলী। আ. জলিলের বাড়ি শরীয়তপুর ভেদেরগঞ্জ উপজেলার বালাকান্দি গ্রামে।




পাইকগাছা (খুলনা) : পাইকগাছায় বান্ধবীর বাবার লাশ দেখে ফেরার পথে লাশ হয়ে হলেন বয়রা মহিলা কলেজের ছাত্রী আরিফা খাতুন (২০)। তিনি উপজেলার গজালিয়া গ্রামের আ. বারিক সরদারের মেয়ে। সোমবার বান্ধবীর বাবা পুরাইকাটী গ্রামের মিয়াদ আলী মারা যান। তাকে দেখতে এসে সন্ধ্যায় ইজিবাইকে বাড়ি ফেরার পথে সরল বাজারে বাইকটি উল্টে যায়।
লামা (বান্দরবান) : লামা উপজেলার লামা-চকরিয়া সড়কের মিরিঞ্জা এলাকায় ঘন কুয়াশায় পিকআপ নিয়ন্ত্রণ হারিয়ে নিহত মো. শরিফ (২৫) আলীকদম সদর ইউনিয়নের বাসিন্দা নূরুল হোসেনের ছেলে। মঙ্গলবার সকাল সাড়ে ৬টায় এ উপজেলার লামা-চকরিয়া সড়কের মিরিঞ্জা নামক স্থানে এ দুর্ঘটনা ঘটে
জগন্নাথপুর (সুনামগঞ্জ) : জগন্নাথপুর-পাগলা-সুনামগঞ্জ সড়কে মোটরসাইকেলচাপায় বৃদ্ধ উছরত উল্লা (৮০) খাশিলা গ্রামের বাসিন্দা। সোমবার সন্ধ্যায় ওই সড়কের কলকলিয়া ইউনিয়নের খাশিলা এলাকায় এ দুর্ঘটনা ঘটে।
ভোলা : ভোলার বঙ্খালী ব্রিজ এলাকায় ট্রলি নিয়ন্ত্রণ হারিয়ে নিহত মো. তৈয়ব (৪০) লালমোহন উপজেলার চরভূতা এলাকার কাসেমের ছেলে। মঙ্গলবার সন্ধ্যায় দৌলতখান উপজেলার ভোলা-চরফ্যাশন সড়কে এ দুর্ঘটনা ঘটে।
ইন্দুরকানী (পিরোজপুর) : ইন্দুরকানীতে মোটরসাইকেল নিয়ন্ত্রণ হারিয়ে আহত মোশররফ হাওলাদার (৪০) সোমবার রাতে ঢামেক হাসপাতালে মারা গেছেন। তিনি উপজেলার বালিপাড়া ইউনিয়নের পশ্চিম কলার গ্রামের হোসেন আলী হাওলাদারের ছেলে।
পাবনা : সড়ক দুর্ঘটনায় গুরুতর আহত সাবেক পুলিশ সদস্য মুক্তিযোদ্ধা আবুল হোসেন (৮০) মারা গেছেন। রোববার বিকালে ঢাকার রাজারবাগ পুলিশ লাইন হাসপাতালে চিকিৎসাধীন অবস্থায় মারা যান তিনি।
গৌরনদী (বরিশাল) : বরিশাল-ঢাকা মহাসড়কে মঙ্গলবার গৌরনদী ফায়ার স্টেশনের কাছে মাহিন্দ্রার চাপায় ৬ যাত্রী আহত হয়েছে।

বিভিন্ন স্থানে সড়ক দুর্ঘটনায় ৮ জন নিহত হয়েছে। এর মধ্যে রাজধানীতে পৃথক দুর্ঘটনায় ২ ব্যবসায়ী, খুলনার পাইকগাছায় কলেজছাত্রী, বান্দরবানের লামায় যুবক, সুনামগঞ্জের জগন্নাথপুরে বৃদ্ধ, ভোলায় ও পিরোজপুরের ইন্দুরকানীতে ১ জন করে এবং পাবনায় সাবেক পুলিশ সদস্য রয়েছেন। এ নিয়ে ২৫৮ দিনে প্রাণ গেল ২০৬৪ জনের। স্টাফ রিপোর্টার, ব্যুরো ও প্রতিনিধিদের পাঠানো খবর-